Զաք Էֆրոնը ծնվել է 1987 թվականի հոկտեմբերի 18-ին էլեկտրացանցի աշխատավորների ընտանիքում, բայց որևէ գիտության մասին տղան երբեք չի մտածել: Էֆրոնը մանկուց երազում էր դառնալ դերասան և արդեն 11 տարեկան հասակում խաղում էր դպրոցի թատրոնում: Զաքին իր գեղեցիկ արտաքինի համար մշտապես բաժին էր հասնում հավերժական տղայի՝ Պիտեր Պենի դերը: Այժմ Զաքը փորձում է հեռու մնալ իր «քաղցր» կերպարից: Օրինակ՝ 2010 թվականի աշնանը «Չառլի Սան Կլաուդի երկակի կյանքը» ֆիլմի պրեմիերայի ժամանակ Զաքը հանրության առաջ հայտնվում է չափավորված բեղ մորուքով: Զաքը տարիքով ավելի մեծ էր երևում: 15 տարեկան հասակում Զաքը նկարահանվում է երիտասարդական հեռուստասերիալում: Նրա առաջին դերը լինում է Սայմոն Տեմի դերը «Լուսատիտիկ» շոուի ժամանակ: «Հրաշք առաքումով» հեռուստատեսային ֆիլմում աուտիզմով հիվանդ տղայի դերի համար Զաքը երիտասարդ դերասանների Supporting Young Actor մրցույթում «Հեռուստատեսային կինոյի լավագույն դերակատարում» անվանակարգում մրցանակ է ստանում: 2000 թվականին Էֆրոնը սկսում է կրթությունը երաժշտական դպրոցում, սակայն այնտեղ սովորում է ընդամենը մեկ տարի և թողնում է երգը: